laion/Wikipedia-Exotic huggingface dataset:
סיפאהים

הסיפּאהים היו חיל הפרשים העות'מאני ואחד המעמדות החברתיים החשובים באימפריה העות'מאנית עד הקמת היניצ'רים. בימיה הראשונים של האימפריה העות'מאנית היה מבוסס הצבא על מתנדבים שחיו מהשלל. הצבא היה קטן ונייד. הלוחמים העות'מאניים פעלו מתוך להט הפשיטות (ע'זו). כבר בימי הסולטאן אורהן הראשון הוחלט למסד את הצבא. הוקם חיל הסיפאהים והוא נהפך במהרה לכוח המרכזי בצבא העות'מאני. הצבא הסיפאהי היה צבא מילואים ולא צבא סדיר. הפרשים קיבלו כשכר לשירותם הצבאי חלקת אדמה (טימאר). הם עיבדו את הקרקע ורק בשעת הצורך היו אחראים להביא לקרב מספר מסוים של חיילים מהשטח שברשותם. החיילים צוידו בנשק, במזון ובסוסים על ידי בעל הטימאר. הסיפאהים הובילו את הכיבושים הנרחבים של האימפריה. מדיה וקבצים בנושא סיפאהים בוויקישיתוף סיפאהים, באתר אנציקלופדיה בריטניקה (באנגלית) ערך זה הוא קצרמר בנושא האימפריה העות'מאנית ובנושא צבא. אתם מוזמנים לתרום לוויקיפדיה ולהרחיב אותו.
חדית' ע'דיר ח'ום

עַ'דִיר ח'וּם (ערבית: غدير خم, תעתיק מדויק: עַ'דִיר חֻ'ם, נהגה לפעמים רק ר'דיר או ר'אדיר) הוא שמו של חדית' מפורסם באסלאם הקובע, על פי טענת השיעים, כי יורשי מוחמד צריכים להיות עלי בן אבי טאלב וצאצאיו. החדית' מספר שכאשר מוחמד ועלי טיילו באזור מכה יחד עם עוד מספר מוסלמים[דרושה הבהרה] הם עצרו לנוח ליד מעיין מים חמים. שם אמר מוחמד: "מי שמכיר בי כמַוולַא צריך להכיר בעלי כמַוולַא" (من كنتُ مولاه فعلي مولاه). למילה "מוולא" יש שני פירושים: חבר, ואדון. הסונים מפרשים את המילה כ"חבר", והשיעים – כ"אדון". לטענת השיעים, זוהי ההוכחה הדתית לכך שעלי וצאצאיו צריכים להנהיג את המדינה המוסלמית. לעומת זאת טוענים הסונים כי מדובר בהוכחה לידידותם של מוחמד ועלי ותו לא. השיעים טוענים כי הכרזת מוחמד באירוע עד'יר ח'ום לא כובדה, ולכן השלטון על המדינה המוסלמית נלקח מעלי בזדון. זהו מקור הפילוג בין הסונים והשיעים עד היום. השיעים והעלווים חוגגים ב-18 בד'ו אל-חיג'ה את "עיד אל-ע'דיר" (חג ע'דיר) לזכר האירוע המסופר בחדית'. לאירוע ע'דיר ח'ום חשיבות רבה במסורת השיעית. השיעים טוענים שמוחמד הסביר שראוי שעלי יירש אותו כשהחזיק את ידו מעלה באירוע ע'דיר ח'ום והכריז עליו כאדם קרוב. לפי האימאם האמריקני השיעי מוחמד באקיר קאזוויני, נביא האסלאם מוחמד לקח 100,000 מוסלמים לע'דיר ח'ום מיד לאחר החאג', כשהם עייפים מהחאג', למשך שלושה ימים, ובשלב מסוים באירוע זה כשמוחמד נאם הרים את ידו של עלי אבן אבי טאלב והכריז עליו כ"מוולא" (מילה שיכולה להתפרש הן כחבר והן כמנהיג). לדעתו של באקיר קאזוויני, משום שמוחמד עשה זאת הדבר מעיד שעלי היה האדם הראוי לרשת אותו; ואפילו אם כשאמר "מוולא" התכוון רק לידיד, זה עדיין כבוד שלא זכה לו אף אחד מהסחאבה, ולכן על המוסלמים לקבל את עלי כיורש. מדיה וקבצים בנושא חדית' ע'דיר ח'ום בוויקישיתוף נחמיה לבציון, הכיתות באסלאם, בתוך: חוה לצרוס-יפה, פרקים בתולדות הערבים והאסלאם, רשפים, 1975, עמ' 196 Ahlul Bayt Center of Toledo, Why am I a Shia?, by Sayed Muhammed Baqir Qazwini, timeframe 17:25-19:17
משפט ויירשטראס

קארל ויירשטראס היה מתמטיקאי גרמני פורה שתרם רבות למתמטיקה בכלל ולאנליזה מתמטית בפרט, וישנם משפטים רבים הקרויים על שמו. האם התכוונתם ל... משפטים באנליזה ממשית משפטי ויירשטראס – שני משפטים העוסקים בתכונות יסודיות של פונקציות ממשיות ורציפות בקטע סגור וחסום משפט בולצאנו-ויירשטראס – משפט הקובע שלכל סדרה חסומה של מספרים ממשיים יש תת-סדרה מתכנסת מבחן M של ויירשטראס – משפט המספק תנאי להתכנסות במידה שווה של טור פונקציות ממשיות או מרוכבות פונקציית ויירשטראס – דוגמה נגדית מפורסמת המציגה בנייה של פונקציה ממשית רציפה בכל נקודה שאינה גזירה באף נקודה תנאי ויירשטראס-ארדמן (אנ') – כלי טכני בחשבון וריאציות משפטים באנליזה מרוכבת משפט קסורטי-ויירשטראס – משפט המאפיין נקודות סינגולריות עיקריות של פונקציה הולומורפית משפט הפירוק של ויירשטראס – משפט המאפיין פונקציות שלמות ומרומורפיות באופן שמכליל את האפיון של פולינומים משפט ההכנה של ויירשטראס (אנ') – משפט המאפשר לטפל בפונקציות הולומורפיות של כמה משתנים פונקציית ויירשטראס אליפטית (אנ') – משפחה של פונקציות אליפטיות בעלות צורה פשוטה, המשמשות לתיאור פרמטרי של עקומים אליפטיים משפטים באנליזה פונקציונלית משפט הקירוב של ויירשטראס – משפט הקובע כי כל פונקציה רציפה בקטע סגור וחסום היא גבול במידה שווה של פולינומים משפט סטון-ויירשטראס – משפט המספק אפיון לכל האלגבראות של פונקציות שצפופות במרחב פונקציות רציפות מעל קבוצה קומפקטית אחר משפט לינדמן-ויירשטראס – משפט בתורת המספרים הקושר בין אי תלות ליניארית מעל שדה המספרים הרציונליים לבין לבין אי תלות אלגברית מעל שדה זה פרמטריזציית ויירשטראס-אנפר (אנ') – תנאי בגאומטריה דיפרנציאלית המספק פרמטריזציה של משטח מינימלי משפט ערך הביניים – משפט באנליזה ממשית שנוסח לפני ויירשטראס, אך ויירשטראס היה הראשון שסיפק לו הוכחה שנחשבת פורמלית במונחים מודרניים
מוהאג'רון

מוהאג'רון (בערבית: مهاجرون - מהגרים, תעתיק מדויק מערבית: "מהאג'רון") הוא כינויה של הקבוצה שיצאה עם מוחמד ממכה והתיישבה יחד איתו בעיר מדינה במסגרת ההג'רה בשנת 622. חברי קבוצה זו נחשבים לחסידיו הראשונים של מוחמד, ויש להם גם הילה דתית מפני שהאמינו במוחמד בשעתו הקשה ביותר. על פי המסורת, הם החליטו להצטרף למוחמד על אף הסיכון הפיזי, החברתי והכלכלי שהיה בהצטרפות לקבוצה נרדפת. הם התנתקו מבני משפחתם, היגרו למדינה, ושם חברו לאנצאר, אחיהם לאמונה תושבי מדינה. שתי הקבוצות האלו, של המהגרים ממכה ושל התומכים ממדינה, יצרו יחד את האומה האסלאמית הצעירה. לאחר מות מוחמד נקבע כי הקריטריון המרכזי לבחינת המעמד של אדם בחברה המוסלמית יהיה הוותק שלו באסלאם: ככל שאדם קיבל עליו את האסלאם מוקדם יותר, כך זכה למעמד גבוה יותר. מכאן שהמוהאג'רון היו בעלי הייחוס הגבוה ביותר בחברה המוסלמית בראשיתה. את העיקרון הזה קבע אבו בכר, חתנו של מוחמד ומוהאג'ר בעצמו. עם מותו של מוחמד, רצו בני האנצאר, מאמיניו שהצטרפו אל מוחמד במדינה, לבחור יורש למוחמד מקרבם. כנגדם, טען אבו בכר שאומנם האנצאר היו מסייעיו של מוחמד וסיפקו לו מקום מקלט, ולפיכך מגיע להם מקום של כבוד באומה האסלאמית, אך הזכאות לרשת את מוחמד מגיעה למהאג'רון, משום שהיו הראשונים לעבוד את אללה ולהאמין במוחמד כשליחו, ומשום שהם אלו שסבלו יחד איתו את הנידוי והרדיפות. ארבעת הח'ליפים הראשונים היו כולם מבני המוהאג'רון. ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
גשר החוקה

גשר החוקה (באיטלקית: Ponte della Costituzione) הוא הגשר הרביעי החוצה את התעלה הגדולה בוונציה שבאיטליה. הגשר תוכנן על ידי האדריכל סנטיאגו קלטרווה ומכונה על שמו "גשר קלטרווה". הגשר הוצב באתר בשנת 2007, עבודות הבנייה הושלמו בשנת 2008 והגשר נפתח לציבור ב-11 בספטמבר 2008. ביוני 1999 החליטה עיריית ונציה להקים גשר רביעי מעל התעלה הגדולה. בעקבות הליך ציבורי נבחר האדריכל סנטיאגו קלטרווה בנובמבר 1999 לתכנן את הגשר. הוא תכנן גשר שנבנה באתר אחר, והועבר בשלמותו לאתר הבנייה. הגשר ניצב בנקודת מפתח מבחינת חשיבות תחבורתית בוונציה - במקום המקשר בין פיאצלה רומא (שבה נמצאים תחנת האוטובוסים המרכזית של ונציה ומגרשי החנייה של העיר) לבין תחנת ונציה סנטה לוצ'יה (תחנת הרכבת של ונציה). מרבית המבקרים בעיר עוברים דרך צומת דרכים זה בהגיעם אל העיר. הגשר בנוי פלדת אל-חלד, וניצב על בסיס בטון. דופנות הגשר עשויות זכוכית. אורכו של הגשר 79.62 מטרים ורוחבו משתנה בין 17.6 מטרים ל-9.38 מטרים. גובה הגשר 7.04 מטרים מעל התעלה. מדיה וקבצים בנושא גשר החוקה בוויקישיתוף
מנדרין

האם התכוונתם ל... מנדרין (שר) – תפקיד ממלכתי בסין הקיסרית ובווייטנאם מנדרינית – קטגוריה של ניבים סיניים מנדרינית תקנית – השפה המדוברת הרשמית בסין ובטאיוואן מנדרין (סוג) – סוג של ברווז מנדרין סיני (עוף) – מין בסוג מנדרין מנדרין (דג) – דג נוי פופולרי בעל צבעים עזים מנדרין (קומיקס) – דמות בדיונית של נבל-על בחברת מארוול קומיקס קפה מנדרין – רשת מסעדות בישראל מנדרינה – פרי הדר קטן ומתוק מלון מנדרין – בית מלון על חוף הים בצפון תל אביב
גשר החירות (ונציה)

גשר החירות (באיטלקית: Ponte della Libertà - "פונטה דלה ליברטה") הוא גשר באורך של 3,850 מטר, החוצה את לגונת ונציה, ומקשר בין העיר ונציה לעיר מסטרה. הגשר תוכנן בשנת 1931 על ידי האדריכל אוגניו מיוצי ונחנך בשנת 1933 בנוכחות בניטו מוסוליני בשם "גשר ליטוריו" (Ponte Littorio). הגשר, בו שני מסלולים לכל כיוון, נבנה בצמוד לגשר הרכבת אל העיר (שהוקם בשנת 1846 וכלל שתי מסילות ברזל לכל כיוון), במטרה לאפשר הגעת כלי רכב לאיי ונציה. בתום מלחמת העולם השנייה שונה שמו של הגשר לשמו הנוכחי - "גשר החירות", לציון תום השלטון הפשיסטי באיטליה ושחרור העיר ונציה בפרט ואיטליה בכלל מהכיבוש הנאצי. הגשר מגיע לאי טרונקטו, שם נמצאים מגרשי החניה לכלי רכב, ומאפשר הגעת אוטובוסים לתחנת האוטובוסים המרכזית הנמצאת בפיאצלה רומא (Piazzale Roma). על הגשר שני מסלולים בכל כיוון, והוא נמצא בקצה המזרחי של הכביש הארצי SS11, המגיע מטורינו. מדיה וקבצים בנושא גשר החירות בוויקישיתוף תכנית למנהרה, למרחב, 18 בפברואר 1955
גשר החירות

האם התכוונתם ל... גשר החירות (ונציה) – גשר המקשר בין העיר ונציה לעיר מסטרה גשר החירות (בודפשט) – גשר בבודפשט בירת הונגריה גשר החירות (נובי סאד) – גשר בנובי סאד שבסרביה גשר החירות (פיטסבורג) – גשר בפיטסבורג שבארצות הברית
גשר החירות (נובי סאד)

גשר החירות (בסרבית: Мост слободе - "מוסט סלובוד") הוא גשר מעוגן כבלים החוצה את נהר הדנובה בעיר נובי סאד שבסרביה. הגשר הוקם בשנת 1981 אולם נהרס במהלך הפצצות נאט"ו ב-4 באפריל 1999. הגשר הוקם מחדש במימון האיחוד האירופי, בתכנונו של האדריכל ניקולה היידין ובעלות של 40 מיליון אירו ונפתח ב-7 באוקטובר 2005. אורכו של המקטע המרכזי של הגשר 351 מטרים, אורכו הכולל 1,312 מטרים ורחבו 27.60 מטרים. מדיה וקבצים בנושא גשר החירות בוויקישיתוף גשרי נובי סאד (בסרבית) גשר נובי סאד (בהונגרית) תיאור הגשר באתר Structurae ערך זה הוא קצרמר בנושא מבנים ובנושא סרביה. אתם מוזמנים לתרום לוויקיפדיה ולהרחיב אותו.
גלקסי

האם התכוונתם ל... גלקסיה – המבנה הסדור הגדול ביותר ביקום סמסונג גלקסי – סדרת מכשירים מבית סמסונג סדרת סמסונג גלקסי S – סדרת טלפונים חכמים מבית סמסונג סמסונג גלקסי טאב – סדרת מכשירי לוח מבית סמסונג סמסונג גלקסי נוט – סדרת טלפונים חכמים ומיני מחשבי לוח (מכונים גם טאבלטפונים) מבית סמסונג Galaxy Nexus – טלפון חכם מבית גוגל בשיתוף עם חברת סמסונג סמסונג גלקסי באדס – סדרת אוזניות בלוטות' מבית סמסונג C-5 גלקסי – מטוס תובלה צבאי Galaxy Zoo – אתר על מחקר הגלקסיות גלקסי (מגזין) – מגזין מדע בדיוני גלקסי (ביולוגיה חישובית) – תוכנה אינטרנטית חינמית לעיבוד וניתוח נתונים בתחום הביולוגיה החישובית פורד גלאקסי מיניוואן גדול עם שבעה מקומות ישיבה
גיטל מישקובסקי

גיטל מישקובסקי (16 ביולי 1914 – 1988) הייתה משוררת עברייה ישראלית, אשת קיבוץ אילון. גיטל מישקובסקי נולדה בעיר סלונים שבפולין. היא למדה ברשת החינוך העברית של "תרבות", ובגיל צעיר הצטרפה לתנועת "השומר הצעיר". ערב מלחמת העולם השנייה, בשנת 1939 עלתה לארץ ישראל כמעפילה באונייה "קולורדו". היא הייתה בין מייסדי קיבוץ אילון שבגליל המערבי, ובו חייתה כל חייה. מישקובסקי החלה לפרסם שירים, רשימות ודברי ספרות קצרים בעיתונות בתנועה בפולין. לאחר עלייתה הייתה משתתפת קבועה בכמה כתבי עת, דבר, "דבר הפועלת", הדים של הקיבוץ הארצי ועוד. ספר שיריה הראשון, "ביקוד סלעים", יצא רק בשנת 1956, וזיכה אותה בפרס קוגל לספרות יפה. ספר שיריה השני, "לך נתהמה התכול", יצא בשנת 1987, סמוך לפטירתה. גיטל מישקובסקי כתבה שירה נשית בזמן שנשים כמעט לא כתבו שירה. נושא שירתה העיקרי הוא כיבוש הארץ, ההתערות בין סלעי הגליל. על גיטל מישקובסקי כתבה מונוגרפיה קצרה הסופרת רבקה גורפיין. מאמרים וביקורות עליה כתבה רחל כצנלסון-שזר. מחקר מקיף עליה ועל שירתה פרסמה נורית גוברין. ביום האחרון לחייה, בשעות אחר הצהריים, נעלמה גיטל מביתה. בגלל הקשר העמוק שלה אל נופי המקום, עליהם הרבתה המשוררת לכתוב, חברי קיבוץ אילון שיצאו לחפש אותה הניחו שהיא ירדה לנחל בצת הסמוך. החיפושים נמשכו כל הלילה ולעת בוקר היא אכן נמצאה בקרבת הנחל, ללא רוח חיים. ביקוד סלעים: שירים, מרחביה: ספרית פועלים, תשט"ז. לך נתהמה התכול: שירים; ציורי השערים: מתי שטיפט, תל אביב: ספרית פועלים, תשמ"ח 1987. נורית גוברין, '"להב ייסורים ועליצות הקרב": מן השוליים למרכז: על שירת גיטל מישקובסקי', סדן (מחקרים בספרות עברית) ב (תשנ"ז), 41–67. (נדפס שוב בתוך ספרה: קריאת הדורות: ספרות עברית במעגליה, כרך ב, תל אביב: גוונים, תשס"ב 2002, עמ' 228–248.) מדיה וקבצים בנושא גיטל מישקובסקי בוויקישיתוף גיטל מישקובסקי, בלקסיקון הספרות העברית החדשה מפרי עטה: גיטל מישקובסקי, משירי "קולורדו", דבר, 24 בנובמבר 1939 ערך זה הוא קצרמר בנושא משוררים ישראלים. אתם מוזמנים לתרום לוויקיפדיה ולהרחיב אותו.
1828

שנת 1828 היא השנה ה-28 במאה ה-19. זוהי שנה מעוברת, שאורכה 366 ימים. 1 בינואר 1828 לפי הלוח הגרגוריאני מקדים את 1 בינואר לפי הלוח היוליאני ב-12 ימים. כל התאריכים שלהלן הם לפי הלוח הגרגוריאני. 27 באוגוסט – אורוגוואי זוכה לעצמאות במהלך שיחות השלום בין ברזיל לארגנטינה 8 בפברואר – ז'ול ורן, סופר צרפתי, הנחשב לאחד מחלוצי סוגת המדע הבדיוני (נפטר ב-1905) 22 בפברואר – מיכה יוסף לבנזון (מיכ"ל), משורר יהודי מתנועת ההשכלה (נפטר ב-1852) 20 במרץ – הנריק איבסן, מחזאי ודרמטיקן נורווגי (נפטר ב-1906) 15 באפריל – ז'אן דנז'ו, קפטן צרפתי בלגיון הזרים הצרפתי (נהרג ב-1863) 8 במאי – ז'אן אנרי דינן, מייסד "הצלב האדום" (נפטר ב-1910) 9 בספטמבר – לב טולסטוי, סופר רוסי (נפטר ב-1910) 19 בנובמבר – רני לאקשמיבאי, מלכה הודית הידועה בהובלת צבאה נגד הבריטים (נפטרה ב-1858) 24 בפברואר – ג'ייקוב בראון, הגנרל המפקד של צבא ארצות הברית (נולד ב-1775) 16 באפריל – פרנסיסקו דה גויה, צייר ספרדי (נולד ב-1746) 8 באוגוסט – לואי-ניקולא רובר, מהנדס מכונות צרפתי, ממציא שיטת ייצור הנייר המודרנית (נולד ב-1761) 22 בספטמבר – שאקה, מנהיג שבט הזולו (נולד ב-1787) 2 בנובמבר – תומאס פינקני, מדינאי אמריקאי מקרוליינה הדרומית (נולד ב-1750) 5 בנובמבר – בר יצחק בר, מנהיג יהדות לורן, פעיל להשגת אמנציפציה ליהודים בצרפת, ומראשי הסנהדרין של פריז. (נולד ב-1744) 5 בנובמבר – סופיה דורותיאה, נסיכת וירטמברג, רעייתו של פאבל הראשון, קיסר רוסיה (נולדה ב-1759) 19 בנובמבר – פרנץ שוברט, מלחין אוסטרי (נולד ב-1797) 4 בדצמבר – רוברט ג'נקינסון, ראש ממשלת בריטניה בין השנים 1812–1827 (נולד ב-1770) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1828 התחילה ביום כ"ו בטבת ה'תקפ"ח (לעומת זאת, אותה שנה לפי הלוח הגרגוריאני החלה 12 ימים מוקדם יותר, ב-י"ד בטבת). אורכה של שנה זו לפי הלוח היוליאני 366 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1828 לפי הלוח היוליאני Nothing. 1828 במדע‎ ילידי 1828‎ נפטרים ב-1828‎ מדיה וקבצים בנושא 1828 בוויקישיתוף
האסל

האסל (באנגלית: Hustle) הוא שם קיבוצי למספר ריקודי דיסקו נפוצים ביותר בשנות השבעים של המאה העשרים. כיום המונח משמש בעיקר לתיאור ריקוד זוגות נפוץ המזכיר ריקודי סווינג וסלסה, לעיתים מתייחסים לריקוד זה בשם "New York Hustle". Niel Shell, John P. Nyemchek, Hustle, ניו יורק: Nyemchek's Dance Centre, 1999, ISBN 1-929574-00-2 Sears, Harold F, Hustle—, rounddancing ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
תפיסה שגויה

תפיסה שגויה היא מושג מפתח בהוראת המדעים המתאר מצב בו המציאות נתפסת באופן שונה לחלוטין מן האופן בו רואים אותה המדענים. תפיסות שגויות עשויות להתפתח מסיבות שונות: בשל נקודת תצפיתו של האדם על הטבע. למשל, התפיסה השגויה על פיה כדור הארץ שטוח וחסר תנועה. בשל שימוש לא נכון במושגים בחברה ובאמצעי התקשורת. למשל, התפיסה השגויה על פיה המושג דמיון משפחתי הוא, כביכול, מושג בגנטיקה, שמבהיר שאחים חייבים, לכאורה, להיראות דומים. בפועל, זהו מושג בפסיכולוגיה של התפיסה ובפילוסופיה של מושג ההגדרה. בשל דמיון, לכאורה, עם סוגיות שאינן רלוונטיות. בשל שגיאות הוראה, כמו ניסוחים דו משמעיים או תפיסה שגויה של המורה. קיימת תפיסה שגויה שלפיה כיסוי כל עצם בשמיכה יחמם אותו. בפועל, כיסוי עצם בשמיכה יאט את הקצב שבו הטמפרטורה של העצם הולכת ומשתווה לטמפרטורה של החדר. כך שכיסוי עצם, שהטמפרטורה שלו שווה לזו של החדר, לא ישנה כלל את הטמפרטורה שלו וכיסוי עצם קר מהחדר יאט את התחממותו. קיימת תפיסה שגויה שלפיה מאוורר מקרר. למעשה, המאוורר יוצר משב רוח, שמאיצה את השוואת הטמפרטורות שתוארה לעיל, וכן מאיצה אידוי נוזלים מפניהם של עצמים רטובים (למשל, זיעה מגופו של אדם). אידוי זה גורם לקירור אותם עצמים. מעבר לכך, הפעולה החשמלית והמכנית של המאוורר תורמת במידה כלשהי לחימום סביבתו. קיימת תפיסה שגויה, שלפיה מקומות דרומיים תמיד חמים יותר מאלה שמצפון להם. למעשה, תלות הטמפרטורה הממוצעת בקו הרוחב אינה מונוטונית, ומדרום לקו המשווה המגמה הכללית מתהפכת. ארץ האש ואנטארקטיקה הן קרות. תפיסות שגויות בפיזיקה לצד חוסר הבנה במושגים פיזיקליים בסיסיים הם הגורם העיקרי לציונים נמוכים במקצוע זה למרות השקעתם הרבה של התלמידים (Halim, Yong & Meerah, 2014). מחקר זה בדק תפיסות שגויות אצל תלמידים במקצוע הפיזיקה והיכולת להתגבר עליהם. הנושא שנבדק הוא כוחות (חוקי ניוטון) במצב שיווי משקל. במסגרת מבחן ראשוני (לפני התערבות) התוצאות הראו כי לתלמידים היו בעיות בזיהוי כוחות. כתוצאה מכך, תוכננה התערבות הוראה לטובת שיפור יכולתם של התלמידים לזהות ולהכיר את הכוחות הקיימים עבור עצם במצב שיווי משקל. התערבות ההוראה מדגישה את המאפיינים הבסיסיים של וקטור הכוח, כלומר את הכיוון, הגודל, סוג ונקודת ההתחלה של הכוח. תוצאות המבחן שלאחר מכן הראו שהיכולת של התלמידים לצייר את וקטור הכוח השתפרו בצורה נכונה, למעט זיהוי נקודת ההתחלה של הכוח. יונה כהן ומאירה מזור, תפיסות שגויות, אתר "סנונית" אבי בליזובסקי, תפיסות שגויות אודות האבולוציה, אתר "הידען" Halim, L., Yong, T. K., & Meerah, T. S. M, Overcoming Students’ Misconceptions on Forces in Equilibrium: An Action Research Study, Creative Education, 11 5, 2014, עמ' 1032 ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
גשר הציצים

גשר הציצים (באיטלקית: Ponte delle Tette - "פונטה דה לה טטה") הוא גשר ברובע סן פולו של ונציה שבאיטליה. את שמו קיבל הגשר בשנות ה-50 של המאה ה-15 בשל היותו במרכז "אזור החלונות האדומים" של ונציה, ובשל מספר הזונות הרב שהיו בסביבתו ועברו עליו. באותה עת היו מעודדים את הזונות לעמוד חשופות חזה. חלקן התבקשו לעשות זאת כדי להוכיח שאינן גברים בלבוש אישה, ואחרות אף קיבלו תשלום על מנת שיפתו ו"ירפאו" הומוסקסואלים (הומוסקסואליות הייתה עבירה שדינה מוות ברפובליקה של ונציה). מדיה וקבצים בנושא גשר הציצים בוויקישיתוף תפקיד הזונות ברפובליקת סרניסימה של ונציה Esther Inglis-Arkell, How Venice Fought Homosexuality With The "Bridge Of Breasts", Gizmodo, ‏23 במרץ 2015
אנטוניו קוטוני

אנטוניו קוטוני (באיטלקית: Antonio Cotogni, ‏1 באוגוסט 1831 - 15 באוקטובר 1918) היה זמר בריטון איטלקי, מגדולי הבריטונים של המאה ה-19. ורדי רחש לו הערכה רבה. קוטוני נולד ברומא ולמד אצל פונטמאגי. הוא הופיע לראשונה בתיאטרו מאטאסטאסיו הרומאי, בתפקיד בלקורה בשיקוי האהבה של דוניצטי, בשנת 1852. הוא שר בערי איטליה השונות לפני שהגיע ללה סקאלה בשנת 1860. קוטוני הופיע גם במדריד, פריז, לונדון וסנקט פטרבורג. קוטוני היה לזמר הנבחר של ורדי, שהתפעל מאוד מן היופי, החמימות והכוח של קולו כמו גם מן העוצמה הרגשית שיצק בשירתו. הוא שר את רוב תפקידי הבריטון הגדולים של ורדי והשתתף בהפקה הראשונה של דון קרלו בבולוניה בשנת 1867, שהתקיימה בפיקוחו הישיר של המלחין בכבודו ובעצמו. קוטוני פרש מן הבמה בשנת 1898, אחרי ששר כ-127 תפקידים, על פי האומדן. הופעתו האחרונה הייתה כדון פסקואלה. אחרי פרישתו, היה קוטוני לאחד ממורי השירה המפורסמים ביותר בכל הזמנים. תחילה לימד לתקופה קצרה בסנקט פטרבורג ומשם עבר לאקדמיה הלאומית למוזיקה סנטה צ'צ'יליה ברומא, שם ייסד את מה שנודע בהמשך כ"אסכולת הזמרה הרומאית". בין תלמידיו המפורסמים ביותר היו יאן דה רשקה, מטיאה בטיסטיני, בנימינו ג'ילי, ג'אקומו לאורי-וולפי ומריאנו סטאבילה. Roland Mancini and Jean-Jacques Rouveroux, (orig. H. Rosenthal and J. Warrack, French edition), Guide de l’opéra, Les indispensables de la musique (Fayard, 1995). ISBN 2213595674 מדיה וקבצים בנושא אנטוניו קוטוני בוויקישיתוף אנטוניו קוטוני, באתר MusicBrainz (באנגלית)
רתמה

האם התכוונתם ל... רתמה (טיפוס) – מערך של רצועות ואבזמים המשמש לטיפוס (ספורט) רתמה (בעל חיים) – מתקן המחבר בין בעלי חיים ליצולי עגלה, מרכבה וכדומה. ראו גם קטגוריה:ציוד לבעלי חיים רתמה (צמח) (שם מדעי: Genista) – סוג בתת-משפחת הפרפרניים רתמה (אתר מקראי) – אתר אליו הגיעו בני ישראל בנדודיהם במדבר רסן – רתמה שנקשרת לראש סוס או בהמה אחרת על מנת שהרוכב יוכל לשלוט בתנועותיה
בובי וולאס

בובי וולאס (באנגלית: Bobby Wallace; נולד ב-2 ביוני 1962 בסנט לואיס שבמיזורי) הוא כדורסלן עבר אמריקאי-ישראלי ששיחק במספר קבוצות מליגת העל הישראלית. וולאס למד בתיכון האזורי של מחוז וונצ'ביל ושיחק בקבוצת הכדורסל של התיכון בליגת הכדורסל של מיזורי. לאחר סיום לימודיו קיבל מלגה מטעם אוניברסיטת אינדיאנה, שיחק במדי קבוצת הכדורסל ולמד לתואר ראשון. לאחר שסיים את לימודיו באוניברסיטה הוא שיחק בספרד, בלגיה והולנד. וולאס החל את דרכו בישראל בעונת 1985/86 במדי העולה החדשה לליגת העל אליצור קריית אונו. בתחילתה של עונת 1988/89 סיכם וולאס במכבי חיפה מליגת העל, ולאחר מכן שיחק בהפועל גבעתיים, מכבי גבעת שמואל ומכבי רחובות, בית"ר רמת גן, מכבי רמת גן, מכבי רעננה. וולאס התאזרח מתוקף נשיאת אישה ישראלית בשם נעמה, בשנת 1994. לזוג יש שתי בנות - הבכורה משי ובת הזקונים נועה. פרש מכדורסל בשנת 2002 וחזר לארצות הברית, והוא מתגורר בסנט לואיס מיזורי. בשנת 2007 התגרש. פרופיל, באתר Sports-Reference יצחק ויסהוף, שני כדורסלנים וכדורעפן הוזמנו לנבחרת הכדוריד, באתר ynet, 27 במרץ 2002
1829

שנת 1829 היא השנה ה-29 במאה ה-19. זוהי שנה רגילה, שאורכה 365 ימים. 1 בינואר 1829 לפי הלוח הגרגוריאני מקדים את 1 בינואר לפי הלוח היוליאני ב-12 ימים. כל התאריכים שלהלן הם לפי הלוח הגרגוריאני. 13 באפריל – הפרלמנט הבריטי מעניק חופש דת לקתולים בבריטניה 23 ביולי – בארצות הברית רושם ויליאם ברט פטנט על מכונת הכתיבה 26 בפברואר – לוי שטראוס, ממציא מכנסי הג'ינס (נפטר ב-1902) 16 ביוני – ג'רונימו, מנהיג שבט האפאצ'י האינדיאני (נפטר ב-1909) 21 באוגוסט – אוטו גולדשמידט, מלחין, מנצח ופסנתרן יהודי-גרמני (נפטר ב-1907) 7 בספטמבר – פרידריך אוגוסט קקולה, כימאי גרמני (נפטר ב-1896) 5 באוקטובר – צ'סטר אלן ארתור, הנשיא ה-21 של ארצות הברית (נפטר ב-1886) 28 בנובמבר – אנטון רובינשטיין, מלחין, פסנתרן ומנצח יהודי רוסי (נפטר ב-1894) 29 בינואר – טימות'י פיקרינג, פוליטיקאי אמריקאי (נולד ב-1745) 6 באפריל – נילס הנריק אבל, מתמטיקאי (נולד ב-1802) 10 במאי – תומאס יאנג, מדען אנגלי (נולד ב-1773) 17 במאי – ג'ון ג'יי, פוליטיקאי, מהפכן, דיפלומט ומשפטן אמריקאי (נולד ב-1745) 29 במאי – האמפרי דייווי, כימאי בריטי (נולד ב-1778) 29 באוקטובר – מריה אנה מוצרט, פסנתרנית אוסטרית (נולדה ב-1751) 28 בדצמבר – ז'אן-בטיסט דה לאמארק, ביולוג צרפתי (נולד ב-1744) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1829 התחילה ביום ט' בשבט ה'תקפ"ט (לעומת זאת, אותה שנה לפי הלוח הגרגוריאני החלה 12 ימים מוקדם יותר, ב-כ"ו בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1829 לפי הלוח היוליאני Nothing. 1829 במדע‎ ילידי 1829‎ נפטרים ב-1829‎ מדיה וקבצים בנושא 1829 בוויקישיתוף
סמל סקסוניה התחתונה

סמל סקסוניה התחתונה הוא סמלה של המדינה הגרמנית סקסוניה התחתונה. הסמל כולל מגן אדום ובתוכו סוס סקסוני (Sachsenross) לבן קופץ על שתי רגליו האחוריות. הסוס הסקסוני היה בשימושן של דוכסות ברנזוויק וממלכת הנובר החל משנת 1814 וכסמל פרובינציית הנובר הפרוסית משנת 1866. הסמל שרד את ביטולה של המונרכיה בסיומה של מלחמת העולם הראשונה ושימש כסמל הנובר עד שנת 1935. משנה זו, נאסרה הצגתם של דגלי המדינות השונות על ידי הממשל הנאצי ורק הנפתו של דגל גרמניה הנאצית הותרה. לאחר מלחמת העולם השנייה חזרה פרובינציית הנובר להיות מדינה עצמאית (ב- 23 באוגוסט 1946) והשיבה את הסוס הסקסוני כסמלה וכך עשתה גם ברנזוויק כמה שבועות לאחר מכן ב-8 ביולי 1946. כאשר אוחדו יחדיו המדינות ליצירת מדינת סקסוניה התחתונה (ביחד עם אולדבורג ושאומברג-ליפה) הפך הסוס הסקסוני לסמלה של המדינה המאוחדת. סמל סקסוניה התחתונה עוגן בחוק מדיני מה-13 באוקטובר 1952 והוא עוגן בשנית בחוקתה החדשה של סקסוניה התחתונה ב-19 במאי 1993 מדיה וקבצים בנושא סמל סקסוניה התחתונה בוויקישיתוף סמל ודגל סקסוניה התחתונה באתר ממשלת סקסוניה התחתונה (בגרמנית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
ECM (פירושונים)

האם התכוונתם ל... מטריצה חוץ-תאית – מונח בביולוגיה ECM (חברת תקליטים) – חברת תקליטים Electronic countermeasures – אמצעי בלוחמה אלקטרונית ניהול מידע – Enterprise Content Management
הוועדה לזכויות הילד

הוועדה לזכויות הילד היא ועדה מיוחדת של הכנסת שהוקמה לראשונה בכנסת ה-15 ביוזמתה של חברת הכנסת תמר גוז'נסקי, ובעקבות חתימתה של מדינת ישראל על האמנה הבינלאומית לזכויות הילד ב-1991. מאוחר יותר הוקמה הוועדה מחדש גם בכנסת ה-16, ה-17,ה-18, ה-19,ה-20 ,ה-23, ה-24 וה-25. הליך זה נדרש בכל כנסת מחדש, מאחר שהוועדה אינה ועדה קבועה המעוגנת בתקנון הכנסת. יושב ראש הוועדה הנבחר בינואר 2023 הוא אלי דלל. הוועדה עוסקת, על פי הגדרתה באתר הכנסת, ב"הגנה על הילדים וקידום מעמד הילדים ובני הנוער, במטרה לממש את זכויותיהם ברוח האמנה הבינלאומית לזכויות הילד, לרבות מימוש העקרונות של טובת הילד, אי-אפליה, הזכות להתפתחות בתנאים נאותים, וזכות של ילדים ובני נוער להשמיע את דעתם ולהשתתף בעניינים הנוגעים בהם". בכנסת ה-17 - חברת "בזק" לא תשוב לשדר פרסומות עם הורים העוקבים אחר ילדיהם באמצעות מצלמות. אתר האינטרנט הרשמי של הוועדה לזכויות הילד שידורי וידאו של הוועדה למאבק בנגעי הסמים והאלכוהול באתר ערוץ הכנסת שלומית אהרוני ליר, ‏המסע למגדור מחדש של שם הוועדה לזכויות הילד כמראה ליחסי חברה אזרחית וממשל בישראל, באתר Academia.edu